Tambiko

Tambiko (kutoka kitenzi "kutamba" au "kutambika") ni utekelezaji wa ada maalumu ili kutuliza mizimu, koma au pepo. Mara nyingi matambiko hufanyika kwa kuambatana na kafara. Baadhi ya makabila huweza kuchinja wanyama, wengine hutumia pombe na kadhalika. Kimsingi kafara linalotolewa katika tambiko hutegemea na kabila. 

Matambiko huwa hayakubaliki sana katika dini mbalimbali ila huaminika katika makabila kama mila na desturi za jamii hizo. Kwa mfano, tambiko halifai katika sheria ya dini ya Uislamu kutokana na ushirikina unaopatikana ndani ya tambiko.

Jamii:Dini